Očna vodica

mini|340px|Očna vodica, oznakaː **1**-**2**
**Očna vodica** je prozirna, želatinozna tečnost slična plazmi, koja sadrži niske koncentracije proteina. Luči  se iz cilijarnog epitela, struktura koja  podržava očno sočivo. Nalazi se u prednjoj i zadnjoj očnoj komori  očne jabučice, u prostoru između sočiva i rožnjače. Ne treba je miješati sa staklastom tečnošću staklastog tijela, koja se nalazi u većeoj šupljini oka iza sočiva.

## Funkcije
Očna vodica ima nekoliko bitnih funkcijaː
*Održava očni pritisak i unutrašnji napon  očne jabučice;
*Ishranjuje (npr. aminokiselinama i glukozom) očna tkiva bez krvnih sudova: zadnji dio rožnjače, trabekulski sistem, sočivo i prednji dio staklastog tijela;
*Prenosi askorbat (anionski oksidans), u prednji segment oka;
*Učestvuje u imunom odgovoru u odbrani od patogena, što dokazuje prisustvo imunoglobulina;
*Učestvuje u optičkom aparatu oka, odnosno ukupnom  indeksu prelamanja svjetlosti.

## Sastav
Glavni aktivni sastojci su aminokiseline koje se prenose pomoću cilijarnih epitelinih ćelija. U očnoj vodivi obično su prisutniː
*Aminokiseline;
* Vodaː 98%;
*Elektroliti;
*Askorbinska kiselina;
*Glutation;
*Imunoglobulini.

## Stvaranje
Cilijarno tijelo, tačnije  njegov nepigmentirani epitel luči očnu vodicu u zadnju očnu komoru. Vodica prolazi kroz uski rascjep između prednjeg dijela leće i zadnjeg dijela šarenice, kroz zjenicu u prednju očnu komoru, gdje se pomoću trabekula izlijeva  iz oka. Zatim se ulijeva  u Schlemmov kanal, ili direktno – kroz vodenu i  epibioničnu venu, ili indirektno – kroz kanale u epibioničnu venu, po unutarbioničnom pleksusu, a nakon toga u  orbitne vene. Stvaranje očne vodice se može odvijati na dva načina.

***Filtracija** se odvija tako da se krv koja dolazi u kapilare cilijarnog tijela grubo filtrira pomoću kapilarnih endotelnih ćelija. Zatim se plazma ponovo filtrira pomoću pigmentiranih i nepigmentiranih cilijarnih epitelnih ćelija pa odlazi u zadnju očnu komoru, putujući  (kao očna vodica)  između sočiva  i šarenice u prednju očnu komoru.
***Diamond-Bossertov model** podrazumijeva da se u nepigmentiranim cilijarnim ćelijama odvija aktivni transport, što uzrokuje mali gradijent međućelijskog osmotskog pritiska. Veća koncentracija tekućine u proksimalnim dijelovima unutarćelijskog prostora generira protok vode. Koncentracija opada, od proksimalnog prema distalnom dijelu, te otpušta tekućinu u zadnju očnu komoru.

## Drenaža
Očna vodica se kontinuirano proizvodi cilijarnim nastavcima, pa  ta količina mora biti odvedena odgovarajućom – balansiranom veličinom drenaže. Mala odstupanja u stvaranju i odvođenju očne vodice utiču imaju  na unutaročni pritisak.

Odvodi  očne vodice idu kroz zadnju očnu  komoru, pa uskim prostorom između zadnje nje površine šarenice i prednje površine sočiva (čemu pridonosi mali otpor), kroz zjenicu u prednju komoru. Odatle izlazi iz oka kroz trabekulaki sistem u Schlemmov kanal, koji nalazi se u limbusu, mjestu gdje se spajaju rožnjača i bionjača, okružujući  rožnjaču. U epibionične vene utiče kroz 25-30 kanalića. Najveći otpor u protoku pruža trabekulski sistem, gdje otiče najviše očne vodice. Unutrašnji  zid kanala je vrlo delikatan i omogućava filtriranje tekućine, zahvaljujućo višem  unutaročnom pritisku. Drugi put je uveobionična drenaža, koja  ne ovisi o intraokularnom pritisku, a vodica tuda prolazi u manjoj količini nego kroz trabekulski sistem kanalića.

Normalni pritisak tekućine  je oko 15&nbsp;mm Hg iznad atmosferskog, tako da,  pri  injiciranju šprice,  tekućina lahko prolazi. Ako, zbog kolapsa i propadanja rožnjače, tekućina curi, biva ugrožena normalna čvrstoća oka.

## Bolesti i poremećaji
Glaukom  je stanje koje je obilježeno  povećanim unutaročnim pritiskom, povećanjem proizvodnje  ili smanjenjem odvođenja očne vodice. Smanjeni otpor u odvođenju očne vodice može se dogoditi zbog nenormalnog trabekulskog sistema, što može nastati ozljedom ili usljed bolesti šarenice. Ipak,  povećan unutaročni pritisak sam nije ni dovoljan ni neophodan za razvoj glaukoma sa primarno otvorenim uglom, ali je veliki  faktor rizika. Nekontrolirani glaukom vodi gubitku vidnog polja i sljepoći.
## Dodatne slike 

Datoteka:Three Main Layers of the Eye.png|Obilježene očne strukture
Datoteka:Three Internal chambers of the Eye.svg|Prikaz ostalih (obilježenih) očnih struktura

## Također pogledajte
*Oko
*Čulo vida
## Reference
## Vanjski linkovi
* https://web.archive.org/web/20150402214304/http://www.kindergesundheit-info.de/index.php?id=7746. – kindergesundheit-info.de.
* LP – Das menschliche Auge als optisches System 
* https://web.archive.org/web/20121201171048/http://www.bio-faqs.de/ts_downl/BI-AB-Auge4.pdf.
* http://www.heise.de/tp/r4/artikel/18/18680/1.html.
* * http://www.guide-vue.fr/l-%C5%93il-en-3d/animation-interactive Œil 3D interactif
* Musée de l'œil (Suisse)

Kategorija:Oftalmologija
Kategorija:Čula
Kategorija:Oko
Očna vodica